Source: http://docplayer.fi/1984133-Suurhiekan-merituulipuiston-sahkonsiirron-kaapelireittien-ymparistovaikutusten-arviointi.html
Timestamp: 2017-08-18 11:06:45+00:00
Document Index: 15571843

Matched Legal Cases: ['kko ', 'kko ', 'kko ', 'kko ', 'kko ', 'kko ']

Suurhiekan merituulipuiston sähkönsiirron kaapelireittien ympäristövaikutusten arviointi - PDF
Suurhiekan merituulipuiston sähkönsiirron kaapelireittien ympäristövaikutusten arviointi
Download "Suurhiekan merituulipuiston sähkönsiirron kaapelireittien ympäristövaikutusten arviointi"
Elisabet Pia Leppänen
1 Suurhiekan merituulipuiston sähkönsiirron kaapelireittien ympäristövaikutusten arviointi Nykytilakuvaus sekä hankkeen vaikutukset vesistöön, kaloihin ja kalatalouteen Sauli Vatanen, Kala- ja vesitutkimus Oy Panu Oulasvirta, Alleco Oy
2 Sisällysluettelo: 1.1 VESISTÖVAIKUTUKSET Nykytila Arviointimenetelmät ja arvioinnin epävarmuudet Rakentamisen aikaiset Käytön aikaiset KALASTO JA KALATALOUS Nykytila Arviointimenetelmät ja arvioinnin epävarmuudet Sähkönsiirron vaikutukset Rakentamisen aikaiset Käytön aikaiset VAIHTOEHTOJEN VERTAILU HAITTOJEN EHKÄISEMINEN JA LIEVENTÄMINEN Rakentamisen aikaiset vaikutukset Käytön aikaiset vaikutukset LÄHDEAINEISTO...30 Liite 1. Oulun Kemin edustan pohjaeläinlajistoa. Liite 2. Kaapelireittivaihtoehtojen vertailu vesistö- ja kalataloushaittojen perusteella. Kannen kuva: Sauli Vatanen 2
3 1.1 VESISTÖVAIKUTUKSET Nykytila Yleiskuvaus ja hydrologia Perämeri on omaleimainen merialue, joka muistuttaa monilta osin järveä. Humuspitoiset jokivedet, alhainen suolapitoisuus, mataluus ja pitkä jääpeitteinen kausi ovat Perämerelle tyypillisiä piirteitä. Alueen mataluus voimistaa osaltaan rannikkovaikutusta (Henriksson & Myllyvirta 2006). Tämä on havaittavissa myös merikaapelivaihtoehtojen rannanläheisillä vesialueilla, joissa tyypillistä on rannasta pitkälle ulottuva mataluus (< 3 m) ja paikoin rantavesien kivikkoisuus (kuva 1). Kuva 1. Matala kivikkoinen lahti Iin edustalla, Hiuen pohjoispuolella. Kuva: Sauli Vatanen Kaapelireittivaihtoehtojen alueeseen sisältyy ulkomerellä sijaitsevia ulappa-alueita sekä rannikonläheisiä vesialueita. Maantieteellisesti alue ulottuu Haukiputaan ja Iin rajalta aina Kemin edustalle asti. Iin edustalla merialue on karikkoista ja vesisyvyydeltään matalaa: Iijokisuun pohjoispuolella pääosaksi alle 10 metrin syvyistä aluetta ja Iijokisuun tasalta etelään metrin syvyisiä alueita. Saaristovyöhyke Iin edustalla on olematon, vain muutamia yksittäisiä saaria. Päästölähteitä Iin edustan merialueella ei juurikaan ole Oulu Kemi väylää lukuun ottamatta. Sen sijaan Iijoen varrella on useita jätevedenpuhdistamoita, 3
4 kalanviljelylaitoksia sekä turvetuotantoa (Pöyry 2005). Iijoki laskee reittivaihtoehtojen RVE2 ja RVE3 väliselle alueelle, tuoden makeaa, humus- ja ravinnepitoista vettä. Iijoen keskivirtaama vuosina on ollut 149 m 3 /s (Lovikka ym. 2006). Talvikaudella virtaama on keskimäärin m 3 /s ja vaihtelut vähäisiä. Virtaamahuippu (vuonna 2001, 853 m 3 /s) on kevättulvan aikaan (huhtikuun loppu kesäkuun alku), mutta myös syykaudella virtaamat kasvavat selvästi. Pohjoisen kaapelireitin alue, Karsikkoniemi, sijaitsee Perämeren pohjukassa. Iin edustan tapaan myös Karsikon edusta on matalaa. Ympäröivien karikkoisten matalikkojen vesisyvyys jää suurimmaksi osaksi alle viiden metrin. Karsikon kaakkoispuolella sijaitsee Simojokisuun saaristo ja länsipuolelle jää Ajoksen saari (kuva 2). Kuva 2. Maisemaa kaapelireitin RVE1 rantautumiskohdan läheisyydestä Ajoksen suuntaan. Taustalla erottuvat Ajoksen tuulimyllyt. Kuva: Sauli Vatanen Ajoksen saaressa sijaitsee Ajoksen satama, jonne johtaa Oulun ja Kemin välinen 10 metrin väylä. Edelleen Oulu Kemi väylältä haarautuu Veitsiluotoon kulkeva 7 metrin väylä, joka kulkee Karsikon länsipuolelta. Karsikon edustalla sijaitsee Laitakarin saari sekä pienempiä saaria ja luotoja. Saaristovyöhykettä ei juurikaan ole ja avoin ulappa aukeaa käytännössä välittömästi niemen eteläpuolelta. Matalikon eteläpuolella, noin kahden kilometrin päässä rannikosta päästään yli 10 metrin syvyyteen sekä esteettömään yhteyteen Perämeren vesipatsaaseen. Karsikon edustan merialueeseen vaikuttavat voimakkaasti itäpuolelle noin 15 kilometrin päähän laskeva Simojoki (keskivirtaama 45 m 3 /s) ja länsipuolelle reilun 15 kilometrin päähän laskeva Kemijoki (keskivirtaama 581 m 3 /s, Korhonen 2007). 4
5 Virtaukset ja vedenkorkeuden vaihtelut Perämeressä virtaukset ovat pääosin tuulten aiheuttamia, joten niiden suunta ja voimakkuus vaihtelee suuresti. Vallitsevat tuulensuunnat Suurhiekan alueella ovat lounas ja koillinen (Eranti 2008). Päävirtaus kulkee Suomen rannikkoa pitkin pohjoiseen ja Ruotsin rannikkoa etelään. Suomen merialueilla virtaukset ovat kansainvälisesti tarkastellen kuitenkin erittäin heikkoja (alle 0,2 m/s) tai myrskytilanteissa kohtalaisia (alle 1 m/s) (Eranti 2008). Perämeren ja Selkämeren välillä virtaa suuria määriä vettä. Ulos virtaa pääasiassa vähäsuolaista pintavettä ja sisään Selkämeren suolaisempaa vettä. Lyhyellä aikavälillä näiden vesimassojen suhde on suurin piirtein vakio. Pidemmällä aikavälillä suhde saattaa muuttua, mikä johtaa suolapitoisuuden muutoksiin Perämerellä. (Kronholm ym. 2005) Lähimmät vedenkorkeuden tarkastelupaikat sijaitsevat Kemissä (Ajos) ja Oulussa. Molemmilta asemilta on Merentutkimuslaitoksen havaintoja vuodesta 1922 lähtien. Mittausten perusteella vedenkorkeus alueella vaihtelee keskivedestä +2,0 m 1,3 m. Keskivesi madaltuu tämän hetkisten tietojen mukaan noin 5 millimetriä vuodessa, mutta muutosvauhti voi hidastua ilmastonmuutoksen seurauksena (Eranti 2008). Jääolot Perämeren alhainen suolapitoisuus helpottaa jääpeitteen muodostumista. Kylmän ilmaston seurauksena jäät alkavat muodostumaan sisemmissä lahdissa marraskuun puolivälissä ja meren keskiosissa tammikuussa. Jäät sulavat vasta toukokuussa. (Kronholm ym. 2005) Alkutalvesta liikkuvat jäät muodostavat matalikkoalueille suuria pohjautuvia jääkasautumia. Karit ja jääkasaumat stabiloivat jääkentän Suurhiekan alueella jo alkutalvesta. (Eranti 2008) Veden laatu Merikaapelialueiden vedenlaatu vastaa Perämeren pohjoisosan yleistä vedenlaatua. Kemijoki (RVE1:n alueella) ja Iijoki (RVE2 RVE3:n alueilla) tuovat rannanläheisille vesialueille suolatonta jokivettä ja vaikuttavat vedenlaatuun näillä alueilla. Pohjois-Pohjanmaan edustan merialueella vedenlaatu vaihtelee välttävästä erinomaiseen. Rehevöitymistä on tapahtunut lähinnä rannikon läheisyydessä, jokisuistoissa, matalissa ja vedenvaihtuvuudeltaan rajoittuneissa lahdissa sekä suurimpien kaupunkien (Oulu, Raahe) edustoilla. Perämeren ulappa-alueilla ei ole havaittu samankaltaisia rehevöitymisongelmia kuin varsinaisella Itämerellä ja vedenlaatu on erinomainen. Merikaapelivaihtoehtojen sijaintialueilla vedenlaatua voidaan laatuluokituksen mukaan pitää erinomaisena tai hyvänä. Merikaapelin reittivaihtoehtojen tuulipuiston puoleista vedenlaatua voidaan tarkemmin kuvata Iin edustalla noin 20 km rannikosta Ulkokrunnin ja Maakrunnin välissä sijaitsevan havaintopaikan (OUVY-11) vedenlaatutulosten avulla. Asemalta on havaintoja vuodesta 1979 asti (Suomen ympäristökeskuksen hertta-tietokanta). Päällysveden laatu vaihtelee alueella voimakkaasti vuodenajan mukaan. Talvella makea, humuspitoinen ja merivettä ravinnerikkaampi jokivesi leviää jään alla ohuena kerroksena kauas jokisuista. Päällysveden keskimääräinen suolapitoisuus on kymmenen vuoden 5
6 aikajaksolla ollut talvella 0,7 promillea ja kesällä 2,4 promillea, kun alusveden suolaisuus on ollut keskimäärin 2,8 promillea. Päällysveden kokonaisfosforipitoisuus on talvina ollut keskimäärin 17 µg/l vaihteluvälin ollessa 7 32 µg/l. Kesäisin keskimääräinen kokonaisfosforipitoisuus sen sijaan on ollut vain 8 µg/l (vaihteluväli 5 12 µg/l). Kokonaistypen osalta vuodenaikaisvaihtelu on samankaltainen. Talvella päällysveden kokonaistyppipitoisuus on ollut keskimäärin 510 µg/l ja kesällä 280 µg/l. Loppukesäisin mitatut kasviplanktonin klorofylli-a:n arvot ovat ilmentäneet karua vedenlaatua. Sameusarvot ovat olleet melko pienet, talvella 0,5 3,1 FNU ja kesällä pääsääntöisesti alle 1,0 FNU. Reittivaihtoehtoehtojen RVE2 ja RVE3 alueella lähempänä rannikkoa Iin ja Haukiputaan edustalla (OUVY-7) veden laadun vuodenaikaisvaihtelu on samankaltaista kuin ulompana, mutta makeavesivaikutus on jonkin verran voimakkaampi. Kokonaisfosforipitoisuudet ovat olleet keskimäärin noin 15 prosenttia ja kokonaistypen pitoisuudet noin 5 prosenttia korkeammat kuin ulompana. Pohjoisen vaihtoehdon RVE 1 reitillä Kemin edustalla Kemijoen vaikutus veden laatuun on huomattava. Havaintopaikalla LAV4 päällysvesi on talvella ja suurten virtaamien aikaan lähes makeaa vettä. Alusveden suolapitoisuus sen sijaan vaihtelee pääosin 2 3 promillen välillä. Kokonaisfosforin pitoisuudet ovat päällysvedessä pääsääntöisesti korkeimmillaan talvella ja jäidenlähdön jälkeen, ja ne pienenevät loppukesää kohden. Kokonaisfosforipitoisuudet vaihtelevat tavallisimmin välillä 5 20 µg/l ja kokonaistypen pitoisuudet välillä µg/l. Pitoisuudet ovat keskimäärin vähän matalammat kuin Iin edustalla. Kasviplanktonin klorofylli-a:n pitoisuudet ovat alhaisia ja ilmentävät karua veden laatua. Myös sameusarvot ovat matalia, pääosin alle 1,0 FNU. Vesikasvillisuus Merikaapelireiteillä kasvillisuuden nykytilan kuvaus perustuu kirjallisuustietoihin. Kaapelireiteillä vesikasvillisuutta ei tätä selvitystä varten inventoitu erikseen lukuun ottamatta vaihtoehtoisten kaapelireittien rantautumisalueille tehtyä kenttäkäyntiä, jonka yhteydessä kerättiin pistemäisesti havaintoja myös vesikasvillisuudesta. Seuraavassa tarkastelussa keskitytään kaapelireittien rannikonläheisiin osiin, koska uloimmilta osiltaan kaapelireitit sijaitsevat pääosin yli 10 metrin syvyydellä, missä ei Perämerellä esiinny vesikasvillisuutta. Kaapelireittien vaihtoehtoisilla rantautumisalueilla Iin ja Simon rannikoilla on tehty verrattain vähän vesikasvillisuuden tutkimuksia. Kattavin alueen vesikasvillisuuden kartoitus on tehty 1980-luvulla, jolloin vesikasvillisuutta kartoitettiin koko Perämeren rannikolla Kokkolan ja Tornion välillä (Risku 1988). Kartoitus käsitti ainoastaan matalan veden alueet (maksimissaan 1 metri) ja keskittyi putkilokasveihin, joten siihen ei sisältynyt levä- ja vesisammallajiston esiintymistietoja. Selvityksessä löydettiin Perämeren pohjoisosista yhteensä 50 putkilokasvilajia, joista 18 oli levinneisyydeltään pohjoisia, eli niitä ei esiintynyt Perämeren eteläosissa. Yleisiä lajeja olivat mm. ahvenvita (Potamogeton perfoliatus), äimäruoho (Subularia aquatica), hapsiluikka (Eleocharis acicularis) ja vaalealahnaruoho (Isoëtes echinospora). Perämeren pohjoisosien lajistoon sisältyi myös rauhoitettu upossarpio (Alisma wahlenbergii), joka on valtakunnallisesti luokiteltu uhanalaiseksi lajiksi (VU, vaarantunut laji). Uhanalaisuutensa puolesta silmälläpidettäviä (NT) kaapelireittien alueella mahdollisesti esiintyviä vesikasvilajeja ovat lisäksi otalehtivita (Potamogeton friesii), vesipaunikko (Crassula aquatica) sekä 6
7 etelähaarapalpakko (Sparganium erectum) (Risku 1988, uhanalaiset lajit). Takalo (2005) selvitteli opinnäytetyössään vesikasvien esiintymistä suhteessa veden laatuun ja ravinteisuuteen Oulun rannikkoalueella. Näytteitä kerättiin seitsemältä alueelta 0,1 0,6 metrin syvyysvyöhykkeeltä. Selvitys käsitti myös makrolevien ja vesisammalten esiintymistä. Tutkimuksessa havaittiin yhteensä 21 putkilokasvilajia, neljä levälajia ja yksi vesisammallaji. Runsaimpia lajeja olivat uposvesitähti (Callitriche hermaphrodica), ahvenvita ja merihaura (Zannichellia palustris) sekä levälajeista viherahdinparta (Cladophora glomerata), palleroahdinparta (Cladophora aegagropila) sekä mukulanäkinparta (Chara aspera). Perämeren vesi on varsinkin rannikonläheisillä alueilla varsin humuspitoista. Tästä johtuen vesikasvillisuutta esiintyy vain verrattain matalilla alueilla. Perämeren kansallispuiston alueelta tehdyissä sukelluskartoituksissa (Leinikki & Oulasvirta 1995) todettiin, että ahvenvitaa lukuun ottamatta putkilokasvien esiintymisen syväraja oli vain runsaan metrin syvyydessä. Ahvenvitaa tavattiin syvimmillään vielä neljän metrin syvyydessä. Kivipinnoilla vallitseva kasvillisuus oli jään kulutukselle alttiina olevalla vyöhykkeellä (paikasta riippuen 0 4 metriä) yksivuotisesta viherahdinparrasta koostuva rihmalevävyöhyke. Viherahdinparta on runsaimmillaan yleensä loppukesällä. Ennen viherahdinparran kolonisaatiota vyöhykettä hallitsevat Ulothrix -sukuun kuuluvat sinilevät ja syksyllä, ennen jäiden tuloa punahelmilevä (Ceramium tenuicorne) (Hällfors 1976). Punahelmilevä on yksi harvoja mereistä alkuperää olevia lajeja pohjoisella Perämerellä. Jäiden kulutukselle alttiin vyöhykkeen alapuolella kivikkopohjia hallitsee maksimissaan noin kahdeksan metrin syvyyteen ulottuva monivuotisen palleroahdinparran muodostama vyöhyke (Hällfors 1976, Leinikki & Oulasvirta 1995). Palleroahdinparran seuralaislajeina kasvaa vesisammalia kuten isonäkinsammalta (Fontinalis antipyretica), virtanäkinsammalta (Fontinalis dalecarlica), sirppisammalia (Drepanocladus sp.), rantasaukonsammalta (Leptodichtyum riparium) ja vellamonsammalta (Fissidens fontanus). Perämeren kansallispuiston alueella tehdyissä selvityksissä todettiin, että sammalten kasvusyvyys rajoittui yleensä enimmillään viiteen metriin, mutta virtanäkinsammalta tavattiin paikoitellen vielä kahdeksan metrin syvyydessä (Leinikki & Oulasvirta 1995). Vesisammalten lisäksi Perämeren ominaispiirre on kaikilla leväpohjilla erittäin runsas, useista kymmenistä pii- ja sinilevälajeista koostuva, päällysleväkasvusto. Suurhiekan alueella heinäkuussa 2008 tehdyt vesikasvillisuustutkimukset tukevat näitä havaintoja. Perämeren kansallispuiston ja Suurhiekan alueet sijaitsevat kaukana rannikosta, missä vesi on kirkkaampaa kuin rannikon läheisillä alueilla. Siksi kaapelireittien rantautumisalueilla vesikasvillisuus loppuu luultavasti huomattavasti matalammalla kuin näillä ulkomerialueilla. Syyskuun alussa tehdyllä kenttäkäynnillä eteläisimmille kaapelireiteille saatoimme todeta ahvenvidan kasvavan vielä noin kahden metrin syvyydessä. Vesisammalia saatiin harausnäytteisiin vielä noin kolmen metrin syvyydestä. Havaitut vesisammallajit olivat järvinäkinsammal (Fontinalis hypnoides), vellamonsammal (Fissidens fontanus) ja ahdinsammal (Platyhypnidium riparioides). Koska näytteenotto tehtiin haraamalla, ei vesikasvillisuuden todellista syvyysrajaa voitu kuitenkaan selvittää. Haralla ei myöskään saada edustavaa kuvaa lajistosta, koska se on hyvin valikoiva näytteenotin eri lajien suhteen. Pienet lajit, kuten palleroahdinparta ja pienikokoiset putkilokasvilajit sekä näkinpartaislevät eivät tartu haraan yhtä helposti kuin esimerkiksi suurikokoinen ahvenvita. Huomionarvoista on, että Praavinlahdesta haraan tarttunut 7
8 vellamonsammal sekä Räinänlahdesta ja Laitakarin edustalta löydetty ahdinsammal ovat lajien uhanalaisluokittelussa luokiteltu silmälläpidettäviksi (NT) lajeiksi. Ainakin vellamonsammal saattaa kuitenkin olla Perämerellä luultua yleisempi. Sitä tavattiin mm. Perämeren kansallispuiston alueelta tehdyissä inventoinneissa ja Ruotsin puolella Kalixin saaristossa vellamonsammalen on todettu olevan paikoin jopa vallitseva laji välisaaristossa (Foberg & Kautsky 1992, Leinikki & Oulasvirta 1995). Pohjoisilla kaapelireiteillä mahdollisia rantautumiskohtia tutkittiin rannalta käsin pintasukeltamalla vajaan metrin syvyyteen asti. Havaittua lajistoa olivat uposvesitähti, hapsivita (Potamogeton pectinatus), hapsiluikka, hentosätkin (Ranunculus confervoides), ahvenvita, palpakot (Sparganium sp.), kalvasärviä (Myriophyllum sibiricum), äimäruoho, katkeravesirikko (Elatine hydropiper), vaalealahnanruoho sekä näkinpartaisleviin lukeutuvat mukulanäkinparta ja merisykeröparta (Tolypella nidifica) (kuva 3). Osa matalistakin rantavesialueista oli kasvustoista vapaata savi-hiesupohjaa. Kuva 3. Pintasukelluksen yhteydessä Karsikon edustalla havaittu vaalealahnaruoho. Lisäksi kuvassa näkyy pienikokoisempaa äimäruohoa. Kuva: Panu Oulasvirta. Merikaapelien rantautumisvaihtoehtopaikoissa ilmaversoisista vesikasveista yleisin on järviruoko (Phragmites australis) ja paikoin esiintyy myös kaislaa (Schoenoplectus sp) (kuva 4). 8
9 Kuva 4. Ilmaversoiskasvillisuutta Räinänlahden pohjukassa. Kuva: Sauli Vatanen Pohjan laatu ja mahdolliset haitta-aineet Perämeri on pääosin matalaa ja eroosiolle altista aluetta. Sen saaristovyöhyke on kapea ja yhtenäinen. Syvänteiden pohjat puolestaan ovat suurelta osin erittäin paksujen, eloperäisten ja runsaasti fosforia sisältävien liejukerrosten peittämiä (Henriksson & Myllyvirta 2006). Kaapelireiteillä pohjasedimenttien laatu on hyvin vaihtelevaa. Suurhiekalta lähdettäessä on matalilla alueilla hiesua/hiekkaa/kivikkoa, jossa tosin saattaa olla myös hieman savea seassa ja vastaavasti syvemmillä alueilla pääosin savea/liejua. Rannikkoa lähestyttäessä pohja muodostuu lähinnä savesta. Avoimilla rannoilla alle viiden metrin syvyydessä pohjan laatu vaihtelee kivikosta soraan ja hiekkaan. Suojaisemmilla alueilla (esimerkiksi Räinänlahti) orgaanista ainesta sedimentoituu pohjalle ja pohjamateriaali on paikoitellen savea/liejua. Myös alueelle laskevat joet/ojat vaikuttavat sedimentin koostumukseen. Sedimentin haitta-aineet esiintyvät yleisesti päästölähteidensä läheisyydessä. Päästölähteistä mainittakoon tärkeimpinä suuret väylät ja satamat sekä teollisuus. Kaikki kaapelireittivaihtoehdot ylittävät Oulun ja Kemin välisen 10-metrin väylän. Väylän alueella saattaa olla haitta-aineita, muun muassa laivojen pohjamaaleissa käytettyjä orgaanisia tinayhdisteitä, lähinnä tributyylitinaa (TBT) sekä trifenyylitinaa (TPhT). Itäisillä kaapelireittivaihtoehdoilla ei tiettävästi ole muita merkittäviä haitta-aineiden päästölähteitä. Mainittakoon kuitenkin, että Räinänlahden eteläpuolella olevassa Halosenniemessä on 9
10 sijainnut saha. Räinänlahden kaapelireitille asti sahalla mahdollisesti käytetyt kloorifenolipitoiset sinistymisen estoaineet eivät kuitenkaan ole voineet kulkeutua. Pohjoiseen suuntautuvalla reitillä sen sijaan päästölähteitä on runsaasti rannikon läheisyydessä. Karsikon ja Ajoksen välisen Veitsiluodon lahden pohjasedimenttiin on vuosien aikana kertynyt haitta-aineita alueen teollisen toiminnan päästöjen seurauksena. Sedimentin haitta-aineiden pitoisuudet ovat todennäköisesti suurimmat Ajoksen sataman läheisyydessä sekä Veitsiluodonlahdella ja laskevat rannikolta poispäin siirryttäessä (Pöyry 2008). Ajoksen satama-alueella tehdyssä sedimenttitutkimuksessa onkin havaittu, että noin puoli metriä sedimentin pintakerroksesta on likaantunutta asettuen haitta-ainetasojen 1 ja 2 välille. Haitta-aineista havaittiin PAH-yhdisteitä, öljyhiilivetyjä, PCDD/F-yhdisteitä sekä lyijyä ja elohopeaa (SCC Viatek 2002). Myös orgaanisten tinayhdisteiden esiintyminen satama-alueen ja sen ympäristön sedimentissä on hyvin todennäköistä. Klooria on käytetty sellun valmistuksessa, mutta sen käytöstä luovuttiin 1990-luvun alkupuolella. Kemin edustan merialueen velvoitetarkkailuun kuuluvana seurataankin orgaanisten klooriyhdisteiden esiintymistä. Klooriyhdisteiden määrä alueen sedimentissä on laskenut vuodesta 1997 ja alkaa olla jo lähellä taustapitoisuutta (Pöyry 2008). Mainittakoon vielä, että Suurhiekan luoteispuolella sijaitsevilla Metsähallituksen merihiekannostoalueilla analysoitiin raskasmetalleja kuudesta näytteestä (Keskinen 2007). Raskasmetallipitoisuudet olivat pääosin alhaisia. Kuitenkin elohopeapitoisuudet (Hg) alueella olivat kohonneet, korkein analysoitu pitoisuus oli 0,9 mg/kg. Pitoisuus ylittää maaperälle asetetun kynnysarvon, joka on 0,5 mg/kg, mutta jää selvästi alemman ohjearvon alapuolelle, 2 mg/kg (Reinikainen 2007). Kun puhutaan ruoppaamisesta ja läjittämisestä, vertaillaan sedimenttien haitta-ainepitoisuuksia normalisoituina standardisedimentiksi (Ympäristöministeriö 2004). Ympäristöministeriön (2004) asettamat laatukriteerit (haitta-ainetasot) normalisoiduille pitoisuuksille elohopean osalta ovat: haittaainetaso 1 = 0,1 mg/kg ja haitta-ainetaso 2 = 1,0 mg/kg. Pohjaeläimet Kaapelireittejä lähimmät pohjaeläinselvitykset on tehty Suurhiekan alueella liittyen merituulipuiston selvityksiin sekä Karsikkoniemen edustalta (pohjoinen kaapelireitti) liittyen Kemin edustan vesistöalueen tarkkailuun. Iin edustalle suuntautuvien kaapelireittien varrelta ei tiettävästi ole tutkittu pohjaeläimistöä. Lähimmät näytteenottopisteet sisältyvät Oulun edustan velvoitetarkkailuun ja sijaitsevat Haukiputaan edustalla (Pöyry 2006, Suomen ympäristökeskuksen hertta-tietokanta). Kaikkien edellä mainittujen näytteenottojen pohjaeläimet on määrittänyt Lauri Paasivirta. Kaapelireittien varrella vesisyvyys ja pohjan laatu sekä olosuhteet vaihtelevat. Siten myös reiteillä esiintyy hyvin erityyppisiä pohjaeläimiä, aina pehmeiden pohjien harvasukas- ja surviaissääskiyhteisöistä Perämeren kivikkopohjilla tyypillisesti esiintyviin kaspianrunkopolyyppiyhdyskuntiin (Leinikki & Oulasvirta 1995). Pääpiirteiltään lajisto on eteläisiin rannikkoalueisiin verrattuna niukkaa ja se koostuu yleisistä rannikko- ja järvilajeista. Lajistossa ei esiinny uhanalaisia tai erityisesti suojeltavia lajeja. Lajistossa ei ole suuria eroja Oulun ja Kemin välillä, vaikkakin ulkomerialueella sijaitsevan Suurhiekan matalan lajistosta puuttuu useita rantavyöhykkeen surviaissääskilajeja (liite 1). 10
11 Suomen merialueelle 1990-luvun alkupuolella saapunut tulokaslaji amerikansukasmato (Marenzelleria sp.) esiintyi vuonna 2007 vähälukuisena koko alueella. Sen sijaan nauhamatoa (Prostoma) ei havaittu Iin Suurhiekkaa pohjoisempana. Etelän rannikkoalueilla runsaana esiintyvän liejusimpukan (Macoma baltica) pohjoisimmat esiintymät lienevät Kokkolan edustalla, eikä sitä luonnollisesti havaittu alueella. Myöskään merirokkoa (Balanus improvisus), sinisimpukkaa (Mytilus edulis), sydänsimpukkaa (Cerastoderma glaucum) sekä monia katkoja ja siiroja ei tavata enää Perämeren puolella. Pikkujärvisimpukkaa (Anodonta anatina) sen sijaan havaittiin Karsikon rantavyöhykkeessä kenttäkäynnin yhteydessä. Seuraavassa Lauri Paasivirran kokoamia kvantitatiivisia tietoja alueen pohjaeläimistöstä. Kiiminkijoen suun eteläpuolella Haukiputaan Mustaniemenlahdella 16 metrissä vallitsi kesäkuussa 2007 rehevää pohjaa osoittava vähälajinen yhteisö. Hyvää happipitoisuutta vaativaa valkokatkaa (Monoporeia affinis) oli hyvin niukasti, mutta vähähappisuutta kestäviä Potamothrix -harvasukasmatoja ja Chironomus -surviaissääskiä oli runsaasti. Kokonaisyksilömäärä oli 1331 kappaletta ja biomassa 3,36 g/m 2. Vastaavasti Simon Kemin edustalla (Karsikko Ajos) metrissä hiesu-hiekkapohjalla todettiin kesällä 2000 niukka pohjaeläinyhteisö (keskiarvo 423 yksilöä ja 0,83 g/m 2 ). Pohjaeläinyhteisö koostui vain harvasukasmadoista, valkokatkasta ja surviaissääskentoukista. Suojaisemmissa paikoissa 6 9 metrissä oli ravinteikkaampaa liejupohjaa (keskiarvo 2057 yksilöä ja 16,94 g/m 2 ), jossa oli runsaasti harvasukasmatoja ja Chironomus plumosus - tyypin surviaissääskiä. Suojaisemmilla alueilla esiintyi myös hernesimpukoita (Pisidium), liejukotiloita (Valvata) sekä polttiaisten toukkia. Sen sijaan valkokatkaa ei havaittu. Näin korkeat arvot saattavat selittyä paitsi Haukiputaan edustaa suojaisemmalla sijainnilla myös Veitsiluodon tehtaan läheisyydellä Arviointimenetelmät ja arvioinnin epävarmuudet Ympäristövaikutusarviot on tehty perustuen olemassa olevaan tutkimustietoon, kenttäkäyntiin sekä vastaavan tyyppisistä hankkeista saatuihin kokemuksiin. Kenttäkäynnillä kaapelireittien rannikonläheiset osuudet ajettiin veneellä, jonka lisäksi alueita tarkasteltiin rannalta käsin. Lisäksi kenttäkäynnin yhteydessä vesikasvillisuudesta kerättiin havaintoja pohjaharalla ja pintasukeltamalla. Olemassa olevan tutkimustiedon ja kenttäkäynnin sekä hankkeen teknisten tietojen perusteella vaikutusarviot on tehty asiantuntija-arviona. Kaapelin asentamisen vesistöhaitat ovat pääosin verrattavissa pienimuotoiseen ruoppaamiseen, josta eri puolilta merialuettamme on runsaasti kokemuksia. Arvioinnin epävarmuudet liittyvät teknisiin yksityiskohtiin ja toimintatapoihin kaapeliojan kaivua tehtäessä. Lisäksi epävarmuutta aiheuttavat myös puutteelliset aineistot muun muassa vesikasvillisuudesta, pohjaeläimistöstä ja sedimenttien haitta-aineista. Esimerkiksi vesikasvillisuuden osalta selvitys antaa lähinnä yleiskuvan siitä, minkä tyyppistä vesikasvillisuutta Perämeren pohjoisosan rannikolla mahdollisesti voi esiintyä. Eksaktin lajitiedon saaminen nimenomaan tässä hankkeessa suunniteltujen vaihtoehtoisten kaapelireittien varrelta edellyttäisi erillisiä kenttäinventointeja, joihin tässä hankkeessa ei ollut mahdollisuutta kuin hyvin pienessä mittakaavassa. 11
12 1.1.3 Sähkönsiirron vaikutukset Sähkönsiirron vesistövaikutukset voidaan jakaa rakentamisen aikaisiin lyhytaikaisiin vaikutuksiin sekä käytön aikaisiin pitkäaikaisiin vaikutuksiin Rakentamisen aikaiset Rakentamisen aikaisista kaapelin asentamisen vaikutuksista suurin on kaapeliojan kaivu. Asiantuntija-arvion (Eranti 2008) mukaan kaapeli pyritään sijoittamaan syvänteisiin merenkäynnin ja ahtojäiden ulottumattomiin. Lähtöpäässä kytkinasemalta ja rantavyöhykkeellä merikaapelit kuitenkin haudataan merenpohjaan kaapeliojan suojaan. Kemin Herkuleenmatalan ja Kemi Oulu 10-metrin väylän risteysalueella hautaustarve määritellään erikseen (Eranti 2008). Todennäköistä on, että kaapeli kaivetaan kaapeliojaan arviolta alle kymmenen metrin vesisyvyydessä. Tämä tarkoittaa jo pelkästään mantereen päässä kaapelireitistä riippuen noin 4 10 kilometrin pituista kaapeliojaa. Käytännössä siis yli kymmenen metrin vesisyvyydessä kaapeli lasketaan merenpohjaan kaapelointialuksella. Alle kymmenen metrin vedessä puolestaan kaapelille kaivetaan arviolta noin metrin syvyinen kaapelioja, joka on reilut kaksi metriä leveä. Kun kaapeli on laskettu kaapeliojaan, se peitetään louheella/murskeella ja eroosiosuojataan lohkareilla (halkaisija cm). Kaapeliojasta kaivettava sedimentti siirretään kaapeliojan viereen, eikä varsinaisia läjitysalueita siten tarvita. Kaapelin asentamiseen merituulipuistosta mantereelle on arvioitu kuluvan aikaa noin kuukausi. Veden laatuun Rakentamisen aikaiset vaikutukset veden laatuun ovat yleisesti ottaen lyhytaikaisia ja rajoittuvat suppealle alueelle valitun kaapelireitin läheisyyteen. Vaikutuksista suurin tulee olemaan kaapeliojan kaivamisesta aiheutuva kiintoaineen lisäys vesipatsaassa (veden samentuminen). Muita mahdollisia vaikutuksia ovat ravinteiden ja haitta-aineiden vapautuminen ruopattavasta sedimentistä. Edelleen kaapelin laskusta yli kymmenen metrin syvyiseen veteen seuraa samoja vaikutuksia, mutta hyvin lievinä. Sameus Ruopattavat massamäärät kaapelireittien varrella ovat kokonaisuutena arviolta kymmeniä tuhansia kuutioita, mutta ne jakaantuvat vajaan kymmenen kilometrin alueelle. Tästä aiheutuen vaikutus vedenlaatuun paikallisesti on vähäinen ja lyhytaikainen, toisaalta lievien haittojen vaikutusalue laajenee. Sameuden/kiintoaineen leviämiseen yleisesti ottaen vaikuttavat työtapa, vallitsevat virtaukset ja vesisyvyydet sekä lämpötila ja suolapitoisuuskerrostuneisuus. Myös ruopattavan massan laatu vaikuttaa huomattavasti kiintoaineen leviämiseen (kuva 5). 12
13 Röyttän väylän sameuspoikkileikkaus NTU 45 NTU 40 NTU 35 NTU syvyys matka pohjoispisteeltä [km] 30 NTU 25 NTU 20 NTU 15 NTU 10 NTU 5 NTU 0 NTU 0-3 Röyttän väylän sameuspoikkileikkaus NTU 45 NTU 40 NTU syvyys matka pohjoispisteeltä [km] 35 NTU 30 NTU 25 NTU 20 NTU 15 NTU 10 NTU 5 NTU 0 NTU kuva 5. Esimerkki sameuden leviämisestä ruoppauksen yhteydessä. Ylempi kuva kuvastaa karkeiden massojen ruoppausta ja alempi kuva pehmeiden massojen ruoppausta. Esimerkin sameuskartoitukset on tehnyt Luode Consulting Oy Merenkulkulaitoksen toimeksiannosta. Yleensä töiden aikainen havaittava sameuden leviäminen on todettu rajoittuvan muutaman sadan metrin etäisyydelle työkohteesta. Pohjan tuntumassa sameus saattaa levitä kuitenkin laajemmalle, jos ruopattava materiaali on hienojakoista ja työt jatkuvat pitkään. Kaapeliojan kaivussa silmin havaittava sameus jää suurella todennäköisyydellä työkohteiden välittömään läheisyyteen. Koska työ on etenevää, jää kiintoainevaikutus yhdellä paikalla vain muutaman tunnin mittaiseksi. 13
14 Ravinteet Ruoppausmassojen laadusta ja vähäisestä määrästä johtuen ravinteiden liukeneminen massoista jäänee vähäiseksi, eikä rehevyystason nousua ole odotettavissa. Kovista massoista ravinteiden liukenevuuden voidaan olettaa olevan hyvin vähäistä, mm. moreenipitoisen pohjan ruoppaamisella on havaittu olevan hyvin vähäisiä vaikutuksia veden laatuun (Lounais-Suomen vesiensuojeluyhdistys r.y. 1988). Haitta-aineet Suurin osa vaihtoehtoisista kaapelireiteistä on alueita, joiden lähiympäristössä ei ole merkittäviä haitta-aineiden päästölähteitä. Kaapelireiteistä pohjoiseen suuntautuva vaihtoehto sijaitsee kuitenkin alueella, jossa haitta-aineita saattaa esiintyä rannikon tuntumassa (päästölähteitä mm. Ajoksen satama ja Veitsiluodon tehdas). Potentiaalisia haitta-aineita tällä alueella on useita, mm. orgaaniset tinayhdisteet, PAH-yhdisteet ja öljyhiilivedyt. Jos pohjoinen kaapelireitti valitaan, on tältä alueelta syytä tutkia haittaaineiden esiintymistä tarkemmin. Vesikasvillisuuteen Kaapeleiden asentaminen voi haitata alueen vesikasvillisuutta lähinnä silloin, kun kaapeli kaivetaan pohjan sisään. Tällöin vesikasvillisuus tuhoutuu ainakin väliaikaisesti ruoppausalueelta. Ruoppauksen aiheuttama samennus ja sedimentaatio saattavat haitata vesikasvillisuutta myös ruoppausalueen ympäristössä. Haitta-alueen laajuus riippuu ruopattavan aineksen määrästä ja koostumuksesta. Mitä hienojakoisempaa aines on, sitä laajemmalle se todennäköisesti leviää. Myös ruoppausajankohdalla on merkitystä. Vesikasvillisuuden kannalta vähiten haittaa on kasvukauden ulkopuolella tehdystä ruoppauksesta. Jotta ruoppauksilla ei tuhottaisi uhanalaisten lajien esiintymisalueita, tulisi valittavan kaapelireitin linjausalueelta selvittää vesikasvillisuuden lajisto. Pohjaeläimistöön Tyypillisesti ruopattaessa pohjaeläimistö tuhoutuu työkohdealueilla. Lisäksi lisääntynyt sedimentaatio voi haitata pohjaeläinten, etenkin simpukoiden, lisääntymistä. Eläimistön toipuminen ennalleen ruoppausalueilla kestää yleensä 1 3 vuotta (Mustonen 1982). Kaapelihankkeen yhteydessä tehtävät kaivutyöt ovat niin vähäisiä, että niiden vaikutus pohjaeläimistöön rajoittunee itse kaivualueelle (leveys muutama metri) ja sen välittömään ympäristöön (muutaman kymmenen metrin säteellä). Koska tuhoutuva alue on hyvin kapea, levittäytyy pohjaeläimistö ympäristöstä alueelle hyvin nopeasti. Vesistövaikutusten paikallisuuden takia hankkeella ei ole vaikutusta kalojen ravinnon saantiin. Kaapelin peitossa käytetään karkeita massoja (sepeli/lohkareet), joka toimii kasvualustana ja sen päälle sekä ympäristöön muodostuu ajan kuluessa uusia kasvustoja ja pohjaeläimistöä Käytön aikaiset Sähkönsiirtokaapelin käytön aikaiset vaikutukset veden laatuun, vesikasvillisuuteen ja pohjaeläimistöön ovat hyvin vähäisiä. Vähäisiä muutoksia ympäristöön aiheuttaa 14
15 mahdollisesti kaapelin peitossa käytettävä karkea maa-aines, joka luo tarttumapintaa kasvillisuudelle ja pohjaeläimistölle. Teoriassa myös pohjalle laskettava kaapeli toimii tarttumapintana kasvillisuudelle, kuten palleroahdinparralle ja vesisammalille. Todennäköisesti kaapeli tulee kulkemaan paljaana kuitenkin niin syvällä (yli 10 metrissä), ettei siihen tule kiinnittymään vesikasvillisuutta. Sähkömagneettinen kenttä saattaa vaikuttaa kalojen lisäksi myös selkärangattomiin. Hammar & Wikström (2005) ovat tutkineet mm. leväsiiran (Idotea baltica) käyttäytymistä keinotekoisessa magneettikentässä. Leväsiiran huomattiin käyttävän ainakin osittain maan magneettikenttää suunnistukseen. Keinotekoisessa magneettikentässä leväsiiran suunnistus muuttui luonnontilaisiin alueisiin verrattuna. Edellä mainitut vaikutukset ovat kuitenkin lähinnä teoreettisia, eikä käytännössä vaikutuksia todennäköisesti ole havaittavissa. 15
16 1.2 KALASTO JA KALATALOUS Nykytila Kalasto Perämeren kalastosta valtaosa on makean veden lajeja. Perämeren ulappa-alueilla yleisiä ovat silakka, muikku, kuore ja ajoittain lohi, talvisin kolmipiikki. Perämeren avovesissä ei ole juuri petokaloja (lohta ja taimenta lukuun ottamatta), mikä sinänsä on ainutlaatuista merialueille (Kronholm ym. 2005). Merituulipuiston alueella elokuussa 2008 Coastal-yleiskatsausverkoilla tehdyssä koekalastuksessa saatiin saaliiksi seuraavia kalalajeja: ahven (Perca fluviatilis), härkäsimppu (Triglopsis quadricornis), kiiski (Gymnocephalus cernuus), kivinilkka (Zoarces viviparus), kuore (Osmerus eperlanus), Perämerellä maivaksi kutsuttu muikku (Coregonus albula), seipi (Leuciscus leuciscus), siika (Coregonus lavaretus), silakka (Clupea harengus membras), säyne (Leuciscus idus) ja taimen (Salmo trutta). Yleisimpiä kalalajeja olivat ahven, silakka kiiski ja siika. Vesikasvillisuuden sukelluslinjoilla Suurhiekalla havaittiin lisäksi hietatokkoja (Pomatoschistus minutus) ja kivinilkkoja (Zoarces viviparus). Kemin edustan merialueen kalataloustarkkailussa verkkokoekalastuksia on tehty Selkäsaaren Ajoksen välillä, Veitsiluodonlahdella ja Ajoskrunnissa (Pöyry 2007). Pohjoisen kaapelireitin rantautumisalueen läheisyydestä saatiin saaliiksi mm. ahvenia, särkiä (Rutilus rutilus), kiiskiä, silakkaa, siikaa, maivaa ja seipiä. Salakkaa (Alburnus alburnus) on saatu satunnaisesti joinakin vuosina. Muita satunnaisesti esiintyneitä kalalajeja ovat olleet kuore, hauki (Esox lucius), harjus (Thymallus thymallus) ja made (Lota lota) (Pöyry 2007). Edellisten kalalajien lisäksi kalastuskyselyjen perusteella Kemin edustan merialueelta saadaan kuhaa (Stizostediom lucioperca), lahnaa (Abramis brama), säynettä (Leuciscus idus) ja satunnaisesti turskaa (Gadus morhua) (Pöyry 2007). Iin edustalla, itäisten kaapelireittien alueilla kalataloustarkkailun osana ei tehdä koekalastuksia. Kalataloustarkkailuun kuuluvan kirjanpitokalastuksen saaliiden perusteella alueella esiintyvät samat kalalajit kuin Kemin edustallakin, tärkeimpinä vaelluskalat: lohi (Salmo salar) ja siika sekä maiva, silakka ja ahven. Särjen, mateen, lahnan, kuhan, harjuksen ja kirjolohen saaliit muodostivat ainoastaan 2,9 prosenttia meri- ja jokisuualueen kirjanpidon kokonaissaaliista (Lovikka ym. 2006). Edellä mainittujen kalalajien lisäksi Perämeren alueella esiintyy harvemmin kalastajien pyydyksiin joutuvista kalalajeista ainakin piikkikalat: kolmipiikki (Gasterosteus aculeatus) ja kymmenpiikki (Pungitius pungitius), kivisimppu (Cottus gobio), kirjoeväsimppu (Cottus poecilopus), isosimppu (Myoxocephalus scorpius), pikkutuulenkala (Ammodytes tobianus) ja mutu (Phoxinus phoxinus) sekä Suurhiekalla havaitut hietatokko ja kivinilkka. Yhteisenä piirteenä sekä Kemin että Iin edustalla voidaan pitää jokien läheisyyttä ja niiden vaelluskalakantojen suurta merkitystä niin kalastoon kuin kalastukseenkin. Sekä Kemi- että Iijoki ovat padottuja jokia, joihin voimalaitosyhtiöiden istutusvelvoitteet ovat tuntuvia. Esimerkiksi Iijoella toimivan PVO-vesivoima Oy:n vuosittainen istutusvelvoite (KHO n:o 5203/80) merialueelle on yhteensä kappaletta vaellusikäistä vähintään 14 senttimetrin pituista lohen poikasta ja kappaletta vähintään 18 senttimetrin pituista 16
17 meritaimenen poikasta sekä kappaletta yksikesäistä vaellussiian poikasta. Lisäksi yhtiön on siirrettävä yhteensä nahkiaista Raasakan voimalaitoksen yläpuolisille jokialueille (Lovikka ym. 2006). Vaelluskalakannoista meritaimenta ja vaellussiikaa esiintyy rannikon edustalla ympäri vuoden. Lohta esiintyy lähinnä sen vaeltaessa jokiin kudulle (kuva 6). Varhaisimmat lohet saapuvat rannikolle toukokuulla, päävaellus tapahtuu kesäkuun aikana jatkuen edelleen heinäkuussa, mutta vielä elo-syyskuussa alueella liikkuu ja pyydetään lohta. Alueella esiintyy runsaasti myös nahkiaista, jonka merivaelluksesta ei ole juurikaan olemassa tietoja. Merivaiheen aikana nahkiainen suosii kylmiä vesiä, ja oleilee kesäaikaan syvissä vesissä. Jokeen nahkiainen nousee syksyllä, kuteakseen seuraavana keväänä. Kuva 6. Lohen teoreettinen vaellusreitti ja meriveden virtaussuunta kirjallisuuden sekä Carlin-merkkipalautusten perusteella. Kuva raportista Lohi ja meritaimen Suurhiekan alueella (Haikonen 2008). 17
18 Kalojen kutualueet Seuraavassa esitetyt tiedot kalojen kutualueista kaapelireittien varrella perustuvat pääosin Oikarisen & Kurkelan (2007) tekemiin kalastajahaastatteluihin. Tietoja tarkennettiin ja täydennettiin etenkin muikun kutualueiden osalta syyskuuta alueelle tehdyn kenttäkäynnin yhteydessä tehdyillä haastatteluilla. Pohjoisen kaapelireitin (RVE1) varrella olevilla matalikoilla on useita silakan kutualueita, joista erikseen mainittiin Välikivikko, Nikunmatala, Ykskivi ja Toukkakrunni (kuva 7). Kutu tapahtuu pääasiassa alle 10 metrin syvyydessä kesä elokuun aikana. Suunniteltu kaapelireitti ei varsinaisesti kulje kutualueiden ylitse vaan niiden vieritse syvempiä vesiä myöten. Rannikkovedet kaapelin rantautumisalueilla ovat merkittäviä karisiian ja muikun lisääntymisalueita. Muikunkutupaikkoja ovat muun muassa Maksniemen kaakkoispuolella olevat Nikunmatala ja Selkämatala. Lisäksi rannikon lahdissa kutevat useat kevätkutuiset kalalajit kuten ahven ja hauki. Itään suuntautuvan kaapelireitin varrella silakka kutee mm. Selkämatalalla, Rysäkarilla ja Kuhalla sekä niiden lähialueilla. Kutupaikkoja on myös lähempänä rannikkoa esimerkiksi Röytän ympäristössä (kuva 7). Myöskään itäinen kaapelilinja ei kulje suoranaisesti silakan kutualueiden läpi, vaan kaapelireitti kulkee kutumatalikkojen vieritse. Rannikon läheisyydessä sähkökaapelilinjalla on tärkeitä karisiian ja muikun kutualueita. Erityisesti muikun kutualueena Iin edusta on erittäin merkittävä. Tärkeitä muikun kutualueita ovat merenpuoleiset kivikkopohjat 2-10 metrin syvyydessä mm. Kriisin, Satakarin, Röytän Juustokallan ja Peuran länsipuolella (kuva 7), joissa muikun kutu tapahtuu yleensä lokakuun loppupuolella. Samat alueet ovat osin myös karisiian kutupaikkoja. Iin rannikkoalueen lahtivesissä on myös merkittäviä kevätkutuisten kalojen, erityisesti ahvenen kutualueita. Iin Ulko-Krunnien länsipuolen karikoissa on Perämeren ainoa tunnettu meriharjuksen kutualue. Myös karisiika kutee samoilla alueilla (kuva 7). Silakan kutu alkaa juhannuksen paikkeilla ja jatkuu aina elokuun loppuun. Siika kutee myöhään syksyllä, kuten muikkukin. Meriharjuksen kutu tapahtuu puolestaan heti jäiden lähdön jälkeen. 18
19 Kuva 7. Tärkeimpien silakan, muikun ja harjuksen kutualueiden sijainti kalastajien antamien tietojen perusteella. Kutualueiden sijainti suuntaa-antava. Pohjoisen kaapelireitin varrella Maksniemen kaakkoispuolella sijaitsevat kaksi silakan kutupaikkaa ovat myös muikun kutualueita. Kalastus Merikaapelien sijoitusaluevaihtoehdot ja Suurhiekan merituulipuistoalue ovat merkittäviä kalastusalueita (Oikarinen & Kurkela 2007). Kalastus Suurhiekan alueella Suurhiekan alueella harjoitetaan monipuolista ammattikalastusta, joka koostuu niin verkko- rysä- kuin troolikalastuksestakin. Verkkokalastusta harjoitetaan lähinnä kesäkuukausina, jolloin kalastuksen kohteena ovat erityisesti silakan kudun jälkeen matalikoille syönnökselle kerääntyneet siika- ja ahvenparvet. Aikaisemmin harjoitettiin runsaasti myös siian syyspyyntiä, mutta hyljekannan vahvistumisen myötä se on vähentynyt. Vain pieni osa alueen kalastajista kalastaa syys- lokakuussa alueella (Oikarinen & Kurkela 2007). Verkkokalastusta tapahtuu koko Suurhiekan alueella, mutta merkittävimpiä pyyntipaikkoja ovat Pohjoiskivikko, Ulko-Pallosen alue sekä K-matala ympäristöineen. Ammattikalastuskyselyn perusteella alueella kalasti verkoilla vuonna ammattikalastajaa ja yksi sivuammattikalastaja. Rysäkalastusta Suurhiekan alueella harjoittaa kaksi ammattikalastajaa. Rysät ovat pyynnissä alueen kaakkoisosissa, Ulko- 19
20 Pallosen luodon läheisyydessä. Rysäkalastuksen tärkeimmät saalislajit ovat siika ja lohi. Troolikalastus keskittyy Suurhiekan itä- ja pohjoispuolen rinteisiin, jossa on tarkoitukseen hyvin soveltuvia silakan pohjatroolausalueita. Matalimmillaan troolarit käyvät 3-5 metrin syvyisessä vedessä. Lisäksi syksyinen muikun troolaus on yleistymässä. Vuonna 2006 alueella kalasti kaksi troolaria, jotka harjoittivat paritroolausta. Lisäksi alueella kävi kalastamassa muutamia kertoja myös toinen troolipari (Oikarinen & Kurkela 2007). Suurhiekan alueen ammattikalastuksen saaliin arvo ammattikalastuskyselyn perusteella oli vuonna 2006 arviolta vajaa euroa. Tästä verkko- ja rysäkalastuksen osuus oli vajaa euroa ja troolikalastuksen noin euroa. (Oikarinen & Kurkela 2007) Suurhiekan alueella käy ammattikalastajien arvion mukaan venekuntaa harjoittamassa kotitarvekalastusta, lähinnä ahvenen ja siian pyyntiä. Vapaa-ajan kalastuksen kannalta alue ei ole merkittävä. (Oikarinen & Kurkela 2007) Kalastus pohjoisen kaapelireitin alueella Kemin ja Simon edustan kalastusta on selvitetty viimeksi vuodelta 2006 (Pöyry 2007). Selvitys kattaa kotitarvekalastajista Kemin vapaa-ajan kalastusjärjestöjen ja Simon osakaskuntien kalastuslupia lunastaneet henkilöt. Ammattikalastuksen osalta tiedot kattavat TE-keskuksen rekisterissä olevat ammattikalastajat, joita oli Kemin, Keminmaan, Maksniemen, Simoniemen ja Simonkylän alueella yhteensä 43. Näistä 38 ammattikalastajaa harjoitti kalastusta alueella. Lisäksi pohjoisen kaapelireitin kalastusta tarkasteltiin tarkemmin hankkeen kannalta Suurhiekan kalastusselvityksen yhteydessä (Oikarinen & Kurkela 2007) sekä Maksniemen kalastuskunnan yhteyshenkilö Mauno Postille tehdyn tiedustelun perusteella. Ammattikalastajien pyynti alueella on lähes täysin rysä- ja verkkokalastusta, painottuen rysäkalastukseen (Pöyry 2007). Rysäkalastus keskittyy kesä-elokuulle ja verkkokalastus syys-lokakuulle. Talvikalastusta verkoilla harjoittaa viidennes ammattikalastajista (Pöyry 2007). Pohjoisen kaapelireitin (RVE1) varrella on useita ammattikalastajien pyyntipaikkoja, joissa kalastetaan mm. muikku-, siika- ja lohirysillä sekä verkoilla. Lähimpiä pyyntipaikkoja ovat Herkuleenmatalan pohjoispuolella sijaitseva Toukkakrunni, jossa on lohen- ja siian kalastuspaikkoja, Ajoskrunnin eteläpuoli, jossa pyydetään lohta, Laitakarin eteläpuoli, jossa on siian ja maivan kalastusta, Ykskiven ympärystä, josta pyydetään lohta sekä Peukanmatala, josta pyydetään maivaa ja muuta pienkalaa. Laitakarin itä-puolella on myös useita merkittäviä lohen- ja muikun kalastusalueita. Kaapelireitit eivät tiettävästi tule kulkemaan rysäpaikkojen yli. Alueella on myös troolikalastusalueita, joissa troolataan pääosin pintatroolilla. Suunnitellun kaapelireitin itäpuolella on kuitenkin myös yksi pohjatroolausalue (kuva 8). Vuonna 2006 kaapelireitin alueella kalasti yksi troolialus, jonka saalis oli 64 tonnia (Oikarinen & Kurkela 2007). Troolilla pyydetään lähinnä maivaa, jonka osuus vuonna 2006 kokonaissaaliista oli 72 % (Pöyry 2007) Alueella ei harjoiteta nuottakalastusta. Ammattikalastajien tärkeimmät saalislajit olivat lohi, siika, maiva ja ahven (Pöyry 2007). Kemin ja Simon edustalla harjoitetaan aktiivisesti myös kotitarvekalastusta, vuonna 2006 alueella kalasti kyselyn mukaan vajaa 400 taloutta. Kemiläisten kalastus oli lähinnä vapaja verkkokalastusta painottuen Ajoksen ympäristöön, Selkäsaaren länsipuolelle ja luonnollisesti Kemijokisuuhun. Simolaisten kalastus oli vastaavasti pääasiassa verkko- ja rysäkalastusta keskittyen Maksniemen ja Tiurasen väliselle rannikkoalueelle. (Pöyry 2007) 20
Suurhiekan merituulipuiston sähkönsiirron kaapelireittien ympäristövaikutusten arviointi Nykytilakuvaus sekä hankkeen vaikutukset vesistöön, kaloihin ja kalatalouteen 31.10.2008 Sauli Vatanen, Kala- ja
PERÄMEREN MERIHIEKAN NOSTO. Ympäristövaikutusten arviointiohjelmaan liittyvä kalastusselvitys
PERÄMEREN MERIHIEKAN NOSTO Ympäristövaikutusten arviointiohjelmaan liittyvä kalastusselvitys Jyrki Oikarinen & Olli-Veikko Kurkela Raahe 2008 PERÄMEREN MERIHIEKAN NOSTO Ympäristövaikutusten arviointiohjelmaan
Fennovoiman ydinvoimalaitoksen vesistörakennustöiden kalatalousvaikutusarvio. Kala- ja vesimonisteita nro 92
Kala- ja vesimonisteita nro 92 Sauli Vatanen, Ari Haikonen & Petri Karppinen Fennovoiman ydinvoimalaitoksen vesistörakennustöiden kalatalousvaikutusarvio KUVAILULEHTI Julkaisija: Kala- ja vesitutkimus